[image: image1.png]STl -
Tl <z
KYfiPOY

MopwTIKG

N\




[image: image4.png]


[image: image5.png]


[image: image6.png]









	[image: image7.png]ANOIKTO
MANEMIZTHMIO
KYNPOY

[r———




	[image: image2.png]ANOIKTO
MANENIZTHMIC
Kynpoy

WWW.0UC.8C.CY




	[image: image3.png]




	«Σειρά Διαλέξεων Ανοικτού Πανεπιστημίου Κύπρου» (4ος κύκλος)


Διάλεξη Αλκίνοου Ιωαννίδη με θέμα «Τραγούδι, η ανάσα του ανθρώπου στους αιώνες»
Την Παρασκευή 11 Οκτωβρίου 2019, στις 19.00, «ανεβαίνει στο βήμα» του Σπιτιού της Κύπρου (Ξενοφώντος 2Α, Σύνταγμα, Αθήνα) ο γνωστός σε όλους τραγουδοποιός Αλκίνοος Ιωαννίδης για να καταθέσει την αντίληψή του στα ερωτήματα, τι εστί τραγούδι, ποια η αδήριτη σχέση και σημασία της μουσικής και του ήχου με τη ζωή, ποιος ο ρόλος της παράδοσης και της θρησκείας στη διαμόρφωση της μουσικής. Η διάλεξη του σπουδαίου καλλιτέχνη με τίτλο «Τραγούδι, η ανάσα του ανθρώπου στους αιώνες» είναι η δεύτερη του 4ου κύκλου της Σειράς Διαλέξεων Ανοικτού Πανεπιστημίου Κύπρου (ΑΠΚΥ), που συνδιοργανώνεται από το ΑΠΚΥ, το Σπίτι της Κύπρου και τον Ελληνικό Πολιτιστικό Όμιλο Κυπρίων Ελλάδος (ΕΠΟΚ). Χαιρετισμό θα απευθύνουν ο Διευθυντής Διοίκησης και Οικονομικών του ΑΠΚΥ, κ. Χριστόφορος Χριστοδουλίδης και ο Πρόεδρος του Διοικητικού Συμβουλίου του ΕΠΟΚ, δρ. Ηρακλής Ζαχαριάδης. Στους συμμετέχοντες του 4ου κύκλου της Σειράς θα δοθούν με το πέρας του βεβαιώσεις παρακολούθησης.
Στην εισήγησή του ο Αλκίνοος Ιωαννίδης θα αναλύσει ιστορικά τη γέννηση του ήχου και τη δημιουργία της μουσικής, η οποία παρουσιάζεται ως μια τέχνη ιερή, η σημαντικότερη ίσως μορφή ενέργειας, πιστός σύντροφος και υπηρέτης του ανθρώπου σε όλες τις χαρούμενες ή δυσάρεστες ιστορίες του διαμέσου των αιώνων.
Ο Αλκίνοος Ιωαννίδης σπούδασε κλασική κιθάρα στο Ευρωπαϊκό Ωδείο Λευκωσίας και φοίτησε στη Δραματική Σχολή του Εθνικού Θεάτρου. Εμφανίστηκε στη δισκογραφία ως τραγουδιστής το 1993 και ως τραγουδοποιός το 1997.  Έχει συμμετάσχει σε πολλούς δίσκους είτε ως ερμηνευτής είτε ως δημιουργός και έχει κυκλοφορήσει αρκετούς προσωπικούς δίσκους. Ακόμη, συνθέτει μουσική για ορχήστρα, θέατρο και χορό και έργα του έχουν παρουσιαστεί στη Ρωσία, τη Γερμανία και την Ελλάδα. Ως τραγουδοποιός, έχει δώσει 100 περίπου συναυλίες στο εξωτερικό και περισσότερες από 1700 σε Ελλάδα και Κύπρο. 
Δελτίο Τύπου

